Blauwjuktsjilling

De blauwjuktsjilling (Spatula discors) is in fûgel út de famylje einfûgels (Anatidae). It is ien fan 'e lytsere leden út it skaai slobeinen. De fûgel briedt yn Noard-Amearika fan it suden fan Alaska oant Nova Soctia en nei it suden ta oant it noarden fan Teksas. Winterdeis is de fûgel te sjen oan 'e Pasifyske en Atlantyske kusten oant op de Karybyske eilannen en Sintraal-Amearika en it noarden fan Súd-Amearika.   

 Beskriuwing 
De blauwjuktsjilling is 40 sm lang en hat in spanwiidte fan 58 sm en in gewicht fan 370 gr. In folwoeksen jerk hat in griisblauwe kop mei in wite bân yn 'e foarm fan in heale moanne oer it gesicht, in ljochtbrún bealchje mei in wite flek by de stút en in swarte sturt. In folwoeksen wyfke is flekkerich brún en hat by de snaffel in wyt gebiet. 

Wyfkes en jerkjes hawwe himelsblauwe dekfearren, grien irisearjende sekundêre slachpinnen en giele poaten. Se ferfearje twaris yn 't jier en yn it earste jier in tredde kear.   

 Fersprieding 
It ferspriedingsgebiet bestiet hast út hiel Noard-Amerika, útsein it westen en noarden fan Alaska en de meast noardlike gebieten fan Kanada. De fûgels binne seldsum yn it droege súdwesten en de westlike kust.

Blauwjuktsjillings briede yn sompen en by dobben fan sintraal en eastlik Alaska en it súdlike diel fan Kanada oant it suden fan Kebek en súdwest Newfoundland.   
Yn 'e oangrinzgjende Feriene Steaten briedt de fûgel fan it noardeasten fan Kalifornje oant sintraal Louisiana, sintraal Tennessee en de Atalantyske kust. De westlike blauwjuktsjillings briede west fan 'e Appalachen. Guon populaasjes briede oan 'e Atlantyske kust fan New Brunswick oant Pea Island yn North Carolina.     

Winterdeis migrearje blauwjuktsjillings yn groepen nei it suden. Guon fûgels fleane dan grutte stikken oer it iepen wetter fan 'e oseaan. Ut en troch komme se as dwaalgast nei Europa en de lêste tiid wurde se alle jierren in Grut-Brittanje en Ierlân waarnommen. Ek yn Nederlân wurde se waarnommen, mar yn 'e regel binne dat ûntsnapte eksimplaren. It oerwinteringsgebiet fan 'e einen leit fan súdlik Kalifornje oant westlik en súdlik Teksas, de Golf fan Meksiko oant de Atlantyske kust, de Kariben en nei it suden oant Sintraal- en Súd-Amearika. Regelmjittich wurdt de fûgel sels noch yn Brazylje en Sintraal-Sily waarnommen.

 Nêst en iten 
Blauwjuktsjillings begjinne tusken healwei april en healwei maaie te brieden, ôfhinklik fan it waar somtiden ek wat letter. It nêst wurdt tusken de fegetaasje op 'e grûn yn in ûndjip kûltsje boud en mei wat gers en dûns ôfset. Der wurde 10 oant 12 aaien lein, mar as se wat letter briede dan bestiet in nêst mar út fiif oant seis aaien. It oantal aaien hinget ek ôf fan 'e âlderdom fan it wyfke; jonge fûgels ha yn 'e regel lytsere nêsten. Nei 21 oant 27 dagen komme de aaien út. Al tolve oeren nei it útkommen fan 'e aaien kinne de einepykjes nei it wetter rinne, mar se fleane pas nei 6 oant 7 wiken.

De einen sykje it iten op 'e dridze, op it fjild of yn ûndjip wetter, dêr't driuwplanten of planten krekt ûnder it wetteroerflak groeie en dat ryk is oan lytse wetterdierkes. Likernôch in fearn fan it iten bestiet út weakdierkes, skaaldierkes en ynsekten.      

 Status 
De wrâldpopulaasje wurdt op sa'n 7.800.000 fûgels rûsd en oannommen wurdt dat it oantal tanimt. Dêrnjonken hat de soarte in tige grut ferspriedingsgebiet. De soarte wurdt dêrfandinne troch IUCN as net bedrige klassifisearre.    

Kategory:Fûgelsoarte
Kategory:Slobein
Kategory:Lânseigen fauna yn Alaska
Kategory:Lânseigen fauna yn de Amerikaanske Famme-eilannen
Kategory:Lânseigen fauna yn Anguilla
Kategory:Lânseigen fauna yn Antigûa en Barbûda
Kategory:Lânseigen fauna yn Arûba 
Kategory:Lânseigen fauna yn de Bahama's
Kategory:Lânseigen fauna yn Barbados
Kategory:Lânseigen fauna yn Belize
Kategory:Lânseigen fauna yn Bonêre
Kategory:Lânseigen fauna yn de Britske Famme-eilannen
Kategory:Lânseigen fauna yn Dominika 
Kategory:Lânseigen fauna yn de Dominikaanske Republyk
Kategory:Lânseigen fauna yn El Salvador
Kategory:Lânseigen fauna yn de Feriene Steaten
Kategory:Lânseigen fauna yn Frânsk-Sint-Marten
Kategory:Lânseigen fauna yn Grenada
Kategory:Lânseigen fauna yn Grienlân
Kategory:Lânseigen fauna yn Gûadelûp
Kategory:Lânseigen fauna yn Gûatemala
Kategory:Lânseigen fauna yn Haïty
Kategory:Lânseigen fauna yn Hondoeras
Kategory:Lânseigen fauna yn Jamaika
Kategory:Lânseigen fauna yn de Kaaimaneilannen
Kategory:Lânseigen fauna yn Kanada
Kategory:Lânseigen fauna yn Kosta Rika
Kategory:Lânseigen fauna yn Kuba
Kategory:Lânseigen fauna yn Kurasau
Kategory:Lânseigen fauna yn Martinyk
Kategory:Lânseigen fauna yn Meksiko
Kategory:Lânseigen fauna yn Montserrat
Kategory:Lânseigen fauna yn Nikaragûa
Kategory:Lânseigen fauna yn Panama
Kategory:Lânseigen fauna yn Porto Riko
Kategory:Lânseigen fauna yn Saba
Kategory:Lânseigen fauna yn Sint-Bartelemy 
Kategory:Lânseigen fauna yn Sint-Eustasius
Kategory:Lânseigen fauna yn Sint-Finsint en de Grenadinen
Kategory:Lânseigen fauna yn Sint-Kits en Nevis
Kategory:Lânseigen fauna yn Sint-Lusia
Kategory:Lânseigen fauna yn Sint-Marten
Kategory:Lânseigen fauna yn Trinidad en Tobago
Kategory:Lânseigen fauna yn de Turks- en Kaikoseilannen
Kategory:Lânseigen fauna yn Brazylje
Kategory:Lânseigen fauna yn Ekwador
Kategory:Lânseigen fauna yn Fenezuëla
Kategory:Lânseigen fauna yn Frânsk-Guyana 
Kategory:Lânseigen fauna yn Guyana
Kategory:Lânseigen fauna yn Kolombia
Kategory:Lânseigen fauna yn Suriname